钦定古今图书集成/明伦汇编/氏族典/第575卷 > 完颜从坦
## 钦定古今图书集成/明伦汇编/氏族典/第575卷 > 完颜从坦

按《金史从坦传》：“从坦，宗室子，大安中，充尚书省祇候
郎君。贞祐二年，自募义兵数千，充宣差都提控，除同
知涿州事，充宣差都提控，安抚山西军民，应援中都。
四年，行枢密院于河南府。兴定元年，权元帅左监军，
行元帅府事，与参知政事李革俱守平阳。兴定二年
十月，从坦上奏，乞并怀、孟、卫州之兵以实潞州，调泽
州、沁水、端氏、高平诸兵，并山为营，为平阳声援，惟祈
圣断，以救倒悬之急。”是月壬子，大元兵至平阳，提控
郭用战于城北濠垣，被执，不屈而死。癸丑，城破，从坦
自杀，赠昌武军节度使。